مدبحة يورك

مدبحة يورك ، مدبحه ارتكبها المسيحيين ضد اليهود فى مارس 1190 ، ست تشهر بعد تتويج ريتشارد قلب الأسد ملك على انجلترا.

لما اتوج ريتشارد ملك على انجلترا فى كاتدرائية ويستمينيسر فى لندن اتمنع اليهود من حضور احتفالات التتويج و دخول الكنيسه و اتبعتت تحذيرات لليهود بإنهم ما يروحوش الكنيسه و ما يحضروش الاحتفالات. وقت التنصيب اعتدى المسيحيين على اليهود اللى حاولو يحضرو الاحتفالات و ضربوهم فى الشوارع ، و بعدين اتجمعت الناس و هاجمو و حرقو احيائهم و بيوتهم ، و فى مدينة يورك بعد تتويج ريتشارد بست تشهر اتجمع المسيحيين و هاجمو اليهود و نهبو ممتلكاتهم و حصلت مدبحه كبيره هناك راح ضحيتها حوالى 500 يهودى غير ستتاهم و اطفالهم.

هرب يهود على قلعة يورك ( برج كليفورد Cliffords Tower ) و استخبو فيها لكن المسيحيين حاصروهم و اضطر اليهود المتحاصرين انهم يقتلو عيالهم و نفسهم بالسكاكين و غيرها بدل ما يقعو فى ايد المسيحيين و رمو دم اطفالهم على رووس المسيحيين اللى محاصرين القلعه و بعد كده حرقو القلعه و ماتو كلهم. بعد المدابح اتطرد اليهود من انجلترا. دور ريتشارد فى الأحداث الإجراميه دى مش مؤكد .Forge, p.30-31 بتعتبر المدبحه دى من اكبر المدابح اللى ارتكبها المسيحيين ضد اليهود فى العصور الوسطى و تشبه مدابح اليهود اللى حصلت فى الراين سنة 1096.

شوف كمان :
 مدبحة اليهود الكبرى
 مدابح اليهود فى الراين
 هولوكوست
 معاداة الساميه

 لينكات خارجيه 
 Death in York York pogrom, 1190

 فهرست 

 المصادر والمراجع 
 Charles Forge, Richard The First and The Third Crusade, Wyman & Sons, London 1870
 (ستيفين رونسيمان)Runciman, Steven, A history of the Crusades (3 parts). Penguin Books, 1987

تصنيف:مدابح
تصنيف:تاريخ انجلترا
تصنيف:قهر
تصنيف:احداث 1189
تصنيف:تعصب دينى